П Р О Т О К О Л   №  7
от заседание на комисия “Бюджет и финанси”,
проведено на 11 февруари 2015 г.

ПРИСЪСТВАЛИ НА ЗАСЕДАНИЕТО:	Димитър Узунов – за председател
Каролина Неделчева
Камен Иванов
Румен Георгиев 

ОТСЪСТВА: Михаил Кожарев

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

1. ОТНОСНО: Определяне на показатели и условия за изпълнение на бюджета на съдебната власт за 2015 г. във връзка с ПМС № 8 от 16.01.2015 г. за изпълнението на държавния бюджет на Република България за 2015 г.
Включена в обявения дневен ред за заседанието на 12.02.2015 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Средствата за СБКО да се определят в размер на 3 на сто от плановите разходи за заплати, като се разходват и отчитат по реда на чл. 41 от ПМС № 8/16.01.2015 г. в рамките на утвърдените бюджети за 2015 г.
2. Органите на съдебната власт могат да извършват разходи за пътуване по реда на чл. 40, ал. 1, т. 1 от ПМС № 8/16.01.2015 г. в рамките на утвърдените им бюджети за 2015 г. Разходите за пътуване по реда на чл. 40, ал. 1, т. 2 не следва да бъдат извършвани.
3. Определя лимит на разходите за представителни цели за 2015 г., съгласно чл. 39 от ПМС № 8/16.01.2015 г., както следва:
3.1. За ВСС - .....
3.2. За ВКС, ВАС, Прокуратура на Република България, Национална следствена служба, Инспекторат към ВСС и Националния институт на правосъдието - по решение на съответния ръководител или на съответния колективен орган на управление.
3.3. За апелативните, административните, военните и окръжните съдилища, апелативен специализиран наказателен съд и специализиран наказателен съд - .....
3.4. Съдилища с численост над 50 щ.бр. - .....
3.5. Съдилища в областните градове - .....
3.6. За останалите районни съдилища - ......
3.7. Средствата по т. 3.1. до т. 3.6. са в рамките на утвърдените бюджети за 2015 г.
3.8. Главният прокурор на Република България определя лимитите на прокуратурите.
4. Изплащането на сумите за облекло на членовете на ВСС, Инспектората към ВСС, магистратите и съдебните служители  се извършва в рамките на утвърдения бюджет на съответния орган на съдебната власт за 2015 г., в съответствие с приетите от ВСС Правила за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.
4.1. Изплащането на сумите за облекло за 2015 г. се извършва в размер на две средномесечни заплати на заетите лица в бюджетната сфера по отчетни данни на НСИ за IV-то тримесечие на 2014 г.
4.2. Сумите за облекло за 2015 г. не се обвързват със срок за износване на облеклото от предходната година.

2. ОТНОСНО: Утвърждаване на бюджета на съдебната власт за 2015 г. и бюджетите на органите на съдебната власт за 2015 г.
Включена в обявения дневен ред за заседанието на 12.02.2015 г.

Комисия „Бюджет и финанси”
Р Е Ш И :

Предлага на ВСС да приеме следното решение:
На основание чл. 2, ал. 8 от Закона за държавния бюджет на Република България за 2015 г.
1. УТВЪРЖДАВА бюджета на съдебната власт за 2015 г. по приходите на сума ....., по разходите на сума ..... и бюджетни взаимоотношения /трансфери/ на сума .....
2. УТВЪРЖДАВА бюджетите на органите на съдебната власт за 2015 г., съгласно приложения № 1, 2 и 3, които са неразделна част от решението.
Същите да се представят в Министерския съвет, Сметната палата и Министерство на финансите при спазване на определения срок в чл. 2, ал. 8 от ЗДБРБ за 2015 г.

3. ОТНОСНО: Указания за изпълнението на бюджета на съдебната власт за 2015 г.
Включена в обявения дневен ред за заседанието на 12.02.2015 г.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА Указания за изпълнението на бюджета на съдебната власт за 2015 г., съгласно приложението, неразделна част от решението. Същите да бъдат изпратени на служебните страници до органите на съдебната власт.
Разни.

4. ОТНОСНО: Искане от административния ръководител на Софийски районен съд за осигуряване на средства за изграждане на система за видеонаблюдение на зали, фоайета и стълбищни помещения.

Комисия „Бюджет и финанси”
Р Е Ш И :

1. ВРЪЩА искането на Софийски районен съд за извършване на разход за 2015 г. по § 52-00 „Придобиване на ДМА” за изграждане на система за видеонаблюдение на зали, фоайета и стълбищни помещение на стойност .....
2. ПРЕДЛАГА на административния ръководител на Софийски районен съд да предостави на комисия „Бюджет и финанси” разяснения каква е ролята на „Съдебна охрана” при изготвяне на заданието за проектиране на системите за сигурност и видеонаблюдение в сградата, какъв контрол е извършван от тяхна страна по време на строителството на сградата и от какъв документ става ясна необходимостта от посочената съвсем нова система за видеонаблюдение в новопостроената сграда.

5. ОТНОСНО: Постъпили писма от Районен съд гр. Своге с вх. № 11-07-137/04.02.2015 г., Районен съд гр. Пирдоп с вх. № 11-07-145/05.02.2015 г. и Районен съд гр. Самоков вх. № 11-07-136/04.02.2015 г. с искане за отпускане на средства по § 10-00 „Издръжка” в размер на ....... – за всеки съд, за сключване на едногодишен договор за поддръжка, консултация и отстраняване на проблеми при работа с програмен продукт „Система за управление на съдебните дела” /СУСД/.

Комисия „Бюджет и финанси”
Р Е Ш И :

ПРЕПРАЩА по компетентност на комисия „Професионална квалификация, информационни технологии и статистика” на ВСС писма от Районен съд гр. Своге с вх. № 11-07-137/04.02.2015 г., Районен съд гр. Пирдоп с вх. № 11-07-145/05.02.2015 г. и Районен съд гр. Самоков вх. № 11-07-136/04.02.2015 г. с искане за отпускане на средства в размер на .... – за всеки съд, за сключване на едногодишен договор за поддръжка, консултация и отстраняване на проблеми при работа с програмен продукт „Система за управление на съдебните дела” /СУСД/.

6. ОТНОСНО: Писмо с вх. № 96-00-080/05.02.2015 г. от Топлофикация София ЕАД относно дължими суми.
Доклад от инж. Димитър Шиклев – гл. експерт „Инвеститорски контрол” в дирекция „Бюджет и финанси” на АВСС. 

Комисия „Бюджет и финанси”
Р Е Ш И :

1. Всички партиди за комунални услуги следва да се прехвърлят на собственика на недвижимите имоти в лицето на Министерство на правосъдието.
2. Да се уведоми Министъра на правосъдието, който да упълномощи служител за целите на горното решение.

7. ОТНОСНО: Сигнал с вх. № 94-00-159/30.01.2015 г. от Гражданско сдружение „......”, препратен от КПКИТС.

Комисия „Бюджет и финанси”
Р Е Ш И :

Приема за сведение сигнал с вх. № 94-00-159/30.01.2015 г. от Гражданско сдружение „......”.

8. ОТНОСНО: Решение на комисия „Международна дейност” по протокол № 6/04.02.2015 г., т. 10 относно предстояща среща на екипа по проекта на Европейската мрежа на съдебните съвети „Разработване на минимални съдебни стандарти V: дисциплинарни процедури”, която ще се проведе в периода 26 - 27 февруари 2015 г., в гр. Мадрид, Испания.

Комисия „Бюджет и финанси”
Р Е Ш И :

1. НЕ ВЪЗРАЗЯВА да бъдат командировани за участие в срещата на екипа по проекта на Европейската мрежа на съдебните съвети „Разработване на минимални съдебни стандарти V: дисциплинарни процедури”, за периода 25 - 28 февруари 2015 г., в гр. Мадрид, Испания.
- Васил Петров – член на ВСС и председател на Комисия по дисциплинарните производства;
- Светла Петкова – член на ВСС и заместник-председател на Комисия по дисциплинарните производства;
-   Александра Бръзицова – ст. експерт „Конкурси на магистрати” в АВСС.
2. Пътните разходи, разходите за три нощувки, разходите за дневни пари за четири дни, както и разходите за медицински застраховки са за сметка на ВСС. Пътуването ще се извърши със самолет.

9. ОТНОСНО: Информация за заложени средства по бюджетите за 2015 г. на органи на съдебната власт за младши съдии, нови щатни бройки за съдебните служители и за свободни щатни бройки за служители, за които е дадено разрешение за конкурс.
Комисия „Бюджет и финанси”
Р Е Ш И :

1. При разработване на бюджетите на органите на съдебната власт за 2015 г., по съответните параграфи от Единната бюджетна класификация са заложени средства за трудови възнаграждения, облекло, СБКО и осигурителни вноски за 6 месеца за 21 щатни бройки за младши съдии, съгласно приложение № 1.
2. При разработване на бюджетите на органите на съдебната власт за 2015 г., по съответните параграфи от Единната бюджетна класификация са заложени средства за трудови възнаграждения, облекло, СБКО и осигурителни вноски за 7 месеца за нови щатни бройки за съдебни служители и за свободни щатни бройки, за които е дадено разрешение за провеждане на конкурс и назначаване, съгласно приложение № 2.

10. ОТНОСНО: Проект на решение за утвърждаване на Въпросник за състоянието на системите за финансово управление и контрол за 2014 г. в органите на съдебната власт.
Комисия „Бюджет и финанси”
Р Е Ш И :

Предлага на ВСС да приеме следното решение:
1. УТВЪРЖДАВА Въпросника за състоянието на системите за финансово управление и контрол за 2014 г. в органите на съдебната власт.
2. Въпросникът да се изпрати на служебните страници до органите на съдебната власт за попълване и представяне в срок до 20.03.2015 г. на комисия „Бюджет и финанси”.
3. Възлага на Главния секретар на ВСС да организира попълването и представянето на Въпросника за ВСС и неговата администрация в определения срок.

11. ОТНОСНО: Отчет за извършените администрирани разходи на Бюрото по защита за периода от 01.10.2014 г. до 31.12.2014 г., на основание чл. 14, ал. 7 от ЗЗЛЗВНП, изпратен от Прокуратура на Република България.

Комисия „Бюджет и финанси”
Р Е Ш И :

Предлага на ВСС да приеме следното решение:
ОДОБРЯВА Отчет за извършените администрирани разходи на Бюрото по защита за периода от 01.10.2014 г. до 31.12.2014 г., на основание чл. 14, ал. 7 от ЗЗЛЗВНП. 

12. ОТНОСНО: Писмо от Министерство на правосъдието с изх. № 92-31-203 от 05.02.2015 г. 
Комисия „Бюджет и финанси”
Р Е Ш И :

ПРЕПРАЩА на Комисия по правни въпроси, за становище, съгласно чл. 26, т. 1 от ПОДВССНА.

ДОПЪЛНИТЕЛНИ ТОЧКИ:
17. ОТНОСНО: Предложение от административния ръководител на Окръжен съд гр. Кърджали за смяна на обслужващата банка „.....” АД, считано от 01.03.2015 г.
Доклад от Елисавета Илиева - Н-к отдел „Счетоводство и методология”, той и Гл. счетоводител на ВСС. 

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - набирателна, транзитна и сметка за наличности на Окръжен съд гр. Кърджали да се обслужват от „.....” АД, считано от 01.03.2015 г.
2. ВЪЗЛАГА на Елисавета Илиева - Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Окръжен съд гр. Кърджали. 

18. ОТНОСНО: Предложение от административния ръководител на Окръжен съд гр. Бургас за предоставяне на лек автомобил „......” за нуждите на Областна дирекция „Охрана-Бургас”.
Доклад от Елисавета Илиева - Н-к отдел „Счетоводство и методология”, той и Гл. счетоводител на ВСС. 

Комисия „Бюджет и финанси”
Р Е Ш И :

ВРЪЩА предложението на административния ръководител на Окръжен съд гр. Бургас за комплектоване на преписката със становище на Министъра на правосъдието.

19. ОТНОСНО: Предложение от председателя на Районен съд гр. Гълъбово за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Гълъбово да премине към обслужване по чл. 4, ал. 1 от Закона за ограничаване на плащанията в брой  с 1 /един/ брой ПОС терминално устройство за обслужване на транзитната сметка.
2. УКАЗВА на упълномощените лица да уведомят обслужващата банка на Районен съд гр. Гълъбово, във връзка с искането им за монтиране на едно ПОС терминално устройство, при спазване изискванията на т. 24 от ДДС № 02/08.03.2012 г.

20. ОТНОСНО: Предложение от председателя на Районен съд гр. Стара Загора за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Стара Загора да премине към обслужване по чл. 4, ал. 1 от Закона за ограничаване на плащанията в брой  с 3 /три/ броя ПОС терминални устройства за обслужване на транзитната сметка и набирателната сметка.
2. УКАЗВА на упълномощените лица да уведомят обслужващата банка на Районен съд гр. Стара Загора, във връзка с искането им за монтиране на три броя ПОС терминални устройства, при спазване изискванията на т. 24 от ДДС № 02/08.03.2012 г.

21. ОТНОСНО: Предложение от председателя на Апелативен съд гр. Пловдив за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Апелативен съд гр. Пловдив да премине към обслужване по чл. 4, ал. 1 от Закона за ограничаване на плащанията в брой  с 1 /един/ брой ПОС терминално устройство за обслужване на транзитната сметка.
2. УКАЗВА на упълномощените лица да уведомят обслужващата банка на Апелативен съд гр. Пловдив, във връзка с искането им за монтиране на едно ПОС терминално устройство, при спазване изискванията на т. 24 от ДДС № 02/08.03.2012 г.

22. ОТНОСНО: Писмо от Софийски апелативен съд с изх. № 905 от 03.02.2015 г.
Комисия „Бюджет и финанси”
Р Е Ш И :

1. Решение на ВСС по доп. т. 29 по протокол № 37/31.07.2014 г. се прилага за всички служители, назначени от един орган на съдебната власт в друг през периода 11.08.2007 г. до 31.07.2014 г.
2. От 01.08.2014 г. ДТВ се определя като сбор от достигнатия процент към датата на преместване и процента за времето от преместването до 31.07.2014 г., но не повече от 40 %.
3. Препраща решението на Комисия по правни въпроси, за становище.

23. ОТНОСНО: Писмо от Министерство на правосъдието с приложен проект на Закон за изменение и допълнение Закона за административните нарушения и наказания и мотивите към него, изпратени от Комисия по правни въпроси, за изготвяне на финансова обосновка.

Комисия „Бюджет и финанси”
Р Е Ш И :

1. Извън правомощията на ВСС е да изготвя финансова обосновка на законопроекти. 
Мотиви: Съгласно правилото на чл. 28, ал. 3 от Закона за нормативните актове (ЗНА), проекта на нормативен акт задължително се внася за обсъждане и приемане от компетентния орган, придружен от мотиви, съответно доклад. 
Реквизитите на мотивите, съответно докладът, съдържат: 1. причините, които налагат приемането; 2. целите, които се поставят; 3. финансовите и други средства, необходими за прилагането на новата уредба; 4. очакваните резултати от прилагането, включително финансовите, ако има такива; 5. анализ за съответствие с правото на Европейския съюз.
Изпратеният от Министерство на правосъдието проект на Закон за изменение и допълнение Закона за административните нарушения и наказания (ЗИД на ЗАНН) е придружен от  проект на мотиви, като в тях вносителят на проекта на нормативния акт следва да е отразил и финансовите и други средства, необходими за прилагането на новата уредба.
Основанието на което е изпратен проекта на ЗИД на ЗАНН във ВСС, е за съгласуване от органите, чиито правомощия са свързани с предмета на регулиране на предлагания акт или които са задължени да го прилагат.
Съгласно цитирания чл.35, ал.1, т.4 от Устройствения правилник на Министерски съвет и неговата администрация въпросите за разглеждане от Министерски съвет се внасят с придружително писмо, подписано от съответния главен секретар, ведно с изброените в разпоредбата документи, включително и финансова обосновка, одобрена от министъра на финансите.
2. Приема за сведение писмото от Министерство на правосъдието с приложен проект на Закон за изменение и допълнение Закона за административните нарушения и наказания и мотивите към него.
3. Решението да се изпрати на Комисия по правни въпроси.

24. ОТНОСНО: Информация за регистрираните посещения в раздел „Пресцентър” на интернет – страницата на ВСС за 2014 г. и за месец януари 2015 г., изпратена от комисия „Публична комуникация”.

Комисия „Бюджет и финанси”
Р Е Ш И :

Приема за сведение информацията за регистрираните посещения в раздел „Пресцентър” на интернет – страницата на ВСС за 2014 г. и за месец януари 2015 г.

25. ОТНОСНО: Справка за най-необходимите ремонтни и строителни работи в съдебната система.

Комисия „Бюджет и финанси”
Р Е Ш И :

Да се изиска информация от органите на съдебната власт какви искания за капиталови разходи за 2013 г. и до момента са отправени към Министерство на правосъдието, колко от тях са удовлетворени, колко не са, поради какви причини, както и дали всички сгради са пригодени за достъп от инвалиди.
Когато органите на съдебната власт правят искане до Министерство на правосъдието за капиталови разходи да уведомяват Комисия „Бюджет и финанси” на ВСС.

26. ОТНОСНО: Указания до органите на съдебната власт за разработване на тригодишната бюджетна прогноза за периода 2016-2018 г.

Комисия „Бюджет и финанси”
Р Е Ш И :

1. Утвърждава указанията до органите на съдебната власт и приложенията към тях, относно подготовката на тригодишната бюджетна прогноза за периода 2016 - 2018 г.
2. Възлага на Главния секретар на ВСС да изпрати на Председателите на ВКС и ВАС, Главния прокурор на РБългария, Директора на НИП, Главния инспектор на Инспектората към ВСС и председателите на съдилищата, указанията за подготовка на тригодишната бюджетна прогноза за периода 2016 - 2018 г., с предложение да представят своята бюджетна прогноза в срок до 16.02.2015 г. /за Прокуратурата на РБългария – 17 февруари 2015 г./.

27. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 12.02.2015 г. да бъдат включени следните проекти на решения:
1. Проект на решение за утвърждаване на Въпросник за състоянието на системите за финансово управление и контрол за 2014 г. в органите на съдебната власт.
2. Отчет за извършените администрирани разходи на Бюрото по защита за периода от 01.10.2014 г. до 31.12.2014 г., на основание чл. 14, ал. 7 от ЗЗЛЗВНП, изпратен от Прокуратура на република България.

ЗА ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ